અસલ ગીર નસલનું આ વાછરડું સ્ટુડિયોમાં આવ્યું તેના પાલક વિજયભાઇ પરસાણા સાથે.સંદેશ અખબાર અને ટીવી એક જ બિલ્ડિંગમાં કાર્યરત છે જે અમદાવાદના વસ્ત્રાપુર વિસ્તારમાં આવેલું છે. વિજયભાઇ તેમની પજેરો કારમાં પાછળના ભાગમાં વાછરડાને પાછળના ભાગમાં બેસાડીને સંદેશના કેમ્પસમાં આવ્યા ત્યારથી જ સંદેશ ટીવીના કેમેરાએ વાછરડાનો વિડિયો ઉતારવાનું શરું કર્યું. સંદેશના બિલ્ડીંગમાં ટીવી સ્ટડુયો બીજા માળે આવેલો છે. વાછરડું લીફટમાં ઉપર ચડયું અને સરક્યુલેશન વિભાગના ટેબલો વચ્ચેથી થતું થતું ઠેકડો મારીને સ્ટુડિયોમાં ઘૂસ્યું. વિજયભાઇ પરસાણાનો વાછરડા સાથે સ્ટેન્ડીંગ પોઝીશનમાં જ ઇન્ટર્વ્યૂ થયો.